Christelle Gros

Christelle Gros (* 19. Mai 1975 in Oyonnax) is en ehmalge franzöösch Biathletin.

Christelle „Kiki“ Gros bedreev den Sport af 1993 un hörr af 1996 to dat franzöösch Natschonalteam. In dat Johr geev se ok hör Debüt in' Biathlon-Weltcup bi en Eenzelrennen in  Antholz. 1997 reck se mit en veerten Platz in Östersund hör eerst Ergevnis in den Top 10, 1998 bi en Sprint in Pokljuka reck se sogor en darten Platz. Noch beter kunn se sück mit de Staffel platzeeren, mit de se 1997 in Östersund en Weltcuprennen wunn.

Tüschen 1997 un 2006 nehm se an mehreren Biathlon-Weltmeesterschapen deel, vun de de in  2004 in Oberhof för hör an' spoodrieksten weer. In Eenzel un Sprint keem se jewiels up den söbenten Platz, in de Verfolgung belegg se den achten Platz un in den Massenstart Platz 13. Mit de Staffel keem dorto noch Platz fiev. 1999 wunn se in Kontiolahti Bronze mit de franzöösch Staffel an de Siet vun Delphyne Burlet, Florence Baverel-Robert un Corinne Niogret. An’ Enn vun de Saison 2006/2007 hett se hör Loopbahn afslooten. Nadine Gärtner: Au revoir, Christelle Gros!. LIVE-Wintersport.com. 31. März 2007. Afropen an’ 27. Oktober 2015

Bi de Olympisch Winterspelen 1998/Biathlon|Olympisch Winterspelen in Nagano keem se in dat Eenzelrennen blots up Platz 59, un mit de Staffel up den achten Platz.

 Weblenken 
 Christelle Gros in de Datenbank vun de IBU (engelsch)

 Enkeld Nahwiesen 

Kategorie:Fru
Kategorie:Börger von Frankriek
Kategorie:Biathlet (Frankriek)
Kategorie:Olympiadeelnehmer (Frankriek)
Kategorie:Boren 1975